Իսպանիան էներգիայի արտադրության առաջատար երկրներից մեկն է։ 2010-ին Իսպանիան դարձավ արևային էներգիա արտադրող առաջատար երկիրը, առաջ անցնելով Միացյալ Նահանգներից, կառուցելով գերհզոր էներգիայի գործարան Ալվալդո I-ը Ալվալդոյի մոտակայքում[94][95]: Իսպանիան նաև քամու էներգիայի հիմնական արտադրողն է Եվրոպայում։ 2010-ին քամու տուրբիններով գեներացվել է 42,976 ԳՎ/ժ էներգիա, որը կազմում է Իսպանիայի ամբողջ արտադրանքի 16.4%-ը[96][97][98]: 2010-ի նոյեմբերի 9-ին քամու էներգիան ակնթարթորեն հասավ իր գագաթնակետին, ծածկելով կղզու պահանջարկի 53%-ը[99] և արտադրում էր այնքան էներգիա, որը կարտադրեին 14 ատոմային էներգակայաններ[100]: Իսպանիայում էներգիա ստանում են նաև ՀԷԿ-երի և ծովային կայանների միջոցով[101]: